วันที่ 21 กุมภาพันธ์ 2545

เรื่อง รายงานระบบการควบคุมภายในด้านการบัญชี

เรียน คณะกรรมการ

บริษัท จรุงไทยไวร์แอนด์เคเบิ้ล จำกัด (มหาชน)

ตามที่สำนักงานฯ ได้ตรวจสอบงบการเงินของบริษัท จรุงไทยไวร์แอนด์เคเบิ้ล จำกัด (มหาชน)
สำหรับปี สิ้นสุดวันที่ 31 ธันวาคม 2544 และได้เสนอรายงานการตรวจสอบลงวันที่ 25 มกราคม
2545 ไปแล้วนั้น สำนักงานฯ ขอเรียนว่า ในการตรวจสอบงบการเงินดังกล่าว
ตามมาตรฐานการสอบบัญชีที่รับรองทั่วไป เพื่อแสดงความเห็นว่า งบการเงินนี้แสดงฐานะการเงิน
และผลการดำเนินงานโดยถูกต้องตามที่ควรในสาระสำคัญตามหลักการบัญชีที่รับรองทั่วไปหรือไม่
เพียงใดนั้น สำนักงานฯ
ได้ศึกษาและประเมินประสิทธิภาพระบบการควบคุมภายในด้านบัญชีของบริษัทฯ ตามที่เห็นจำเป็น
เพื่อประโยชน์ในการกำหนดขอบเขตของการปฏิบัติงานตรวจสอบให้รัดกุมและเหมาะสม
ซึ่งสำนักงานฯ
ไม่พบข้อบกพร่องที่เป็นสาระสำคัญของระบบการควบคุมภายในด้านบัญชีที่จะมีผลกระทบอย่างเป็นสาระสำคัญต่อการแสดงความเห็นต่องบการเงิน
ณ วันที่ 31 ธันวาคม 2544 สำหรับข้อสังเกต จากการตรวจสอบบางประการ
ซึ่งไม่มีผลกระทบอย่างเป็นสาระสำคัญต่อการแสดงความเห็นต่องบการเงิน
พร้อมทั้งข้อเสนอแนะที่เกี่ยวข้อง สำนักงานฯ ได้รายงานไว้ในจดหมายถึงฝ่ายบริหารลงวันที่ 31
มกราคม 2545

อย่างไรก็ตาม สำนักงานฯขอเรียนว่าในการตรวจสอบบัญชี สำนักงานฯมิได้ตรวจสอบทุกรายการ
หากแต่ใช้วิธีการทดสอบเท่านั้น
นอกจากนั้นการศึกษาและการประเมินประสิทธิภาพระบบการควบคุมภายในด้านบัญชีมี
วัตถุประสงค์เพียงเพื่อประโยชน์ในการสอบบัญชีดังที่กล่าวไว้ข้างต้น
ดังนั้นจึงไม่อาจชี้ให้เห็นถึงข้อบกพร่องทั้งหมดที่อาจมีอยู่ในระบบการควบคุมภายในของบริษัทฯได้

สำนักงานฯ ขอขอบคุณเจ้าหน้าที่ของบริษัทฯ ที่ได้ให้ความร่วมมือในการตรวจสอบบัญชีของบริษัทฯ
เป็นอย่างดี

[] ขอแสดงความนับถือ

ผู้สอบบัญชีรับอนุญาต เลขทะเบียน 3315

ความเห็นของกรรมการตรวจสอบเกี่ยวกับการทำรายการระหว่างกัน

11 มีนาคม 2545

เรียน : ท่านผู้ถือหุ้น

บริษัท จรุงไทยไวร์แอนด์เคเบิ้ล จำกัด (มหาชน)

เรื่อง :
ความเห็นของกรรมการตรวจสอบเกี่ยวกับรายการระหว่างกันของบริษัทจรุงไทยไวร์แอนด์เคเบิ้ล
จำกัด (มหาชน)

ข้าพเจ้า ในนามของกรรมการตรวจสอบของบริษัทจรุงไทยไวร์แอนด์เคเบิ้ล จำกัด (มหาชน)
(“บริษัทฯ”) ขอให้ความเห็นเกี่ยวกับรายการระหว่างกันของบริษัทฯ และบริษัทย่อย
กับบุคคลที่อาจมีความขัดแย้ง ได้แก่รายการดังต่อไปนี้

1.  รายการซื้อขาย

ในปี 2544 บริษัทฯ และบริษัทย่อยมีธุรกรรมทางการค้ากับบุคคลที่เกี่ยวโยงกันหรือบุคคลที่อาจมีความ
ขัดแย้ง ซึ่งรายการดังกล่าวได้แก่รายการดังต่อไปนี้

-   บริษัทฯ ขายสินค้าให้แก่ บริษัทสยามไฟเบอร์อ๊อพติคส์ จำกัด (“SFO”) และซื้อสินค้าจาก SFO
    ซึ่งเป็นบริษัทย่อย

-   บริษัทฯ ขายสินค้าให้แก่ บริษัทซิกม่า เคเบิ้ล (พีทีอี) จำกัด (“Sigma”) และ
    บริษัทแปซิฟิคไทย อิเล็คตริคไวร์แอนด์เคเบิ้ล จำกัด (Pacific-Thai)
    ซึ่งเป็นบริษัทที่เกี่ยวข้อง

-   บริษัทฯ ซื้อและขายสินค้ากับบริษัทสยามแปซิฟิค อิเล็คตริคไวร์แอนด์เคเบิ้ล จำกัด (“
    SPEWC”) ซึ่งเป็นบริษัทที่เกี่ยวข้อง

-   บริษัทฯ ขายสินค้าให้แก่บริษัทอิตาเลียนไทย ดีเวลล๊อปเมนท์ จำกัด (มหาชน) (“ITD”)
    ซึ่งเป็นบริษัทที่เกี่ยวข้อง

-   SFO ขายสินค้าให้แก่กลุ่มร่วมทุน ITAC ซึ่งเป็นบริษัทที่เกี่ยวข้อง

ความเห็นกรรมการตรวจสอบ

รายการซื้อขายกันระหว่างบริษัทฯ และบริษัทย่อย กับบุคคลที่เกี่ยวโยงกันหรือบุคคลที่อาจมีความ
ขัดแย้งกันเป็นรายการปกติทางธุรกิจ โดยราคาซื้อขายดังกล่าวจะไม่แตกต่างจากลูกค้าทั่วไปรายอื่นๆ
ซึ่งกรรมการตรวจสอบมีความเห็นว่าการซื้อขายดังกล่าวมีความเป็นอิสระและใช้เงื่อนไขทางการค้าปกติเหมือนกับลูกค้ารายอื่น

2.  รายการให้ความช่วยเหลือทางการเงิน

บริษัทฯ และบริษัทย่อยได้มีการให้ความช่วยเหลือทางการเงินในรูปของตั๋วสัญญาใช้เงิน หรือการค้ำ
ประกันวงเงินกู้ให้แก่บริษัทย่อยและบริษัทร่วมในกลุ่มซึ่งรายการดังกล่าวมีดังต่อไปนี้

1.  บริษัท ซีทีดับบลิวเบต้า จำกัด (“CTW-Beta”) ให้ความช่วยเหลือทางการเงินแก่ กลุ่มบริษัท
    นิวคอล (“NGL”) และค้ำประกันให้แก่ Newcall Communication Limited (“NCL”)
    ซึ่งเป็นบริษัทย่อยของ NGL

2.1.1 CTW-Beta ให้เงินกู้ยืมแก่ NCL จำนวน 65,000 เหรียญสหรัฐ โดย NGL
ออกตั๋วสัญญาใช้เงินให้แก่ CTW-Beta จำนวน 65,000 เหรียญสหรัฐ อัตราดอกเบี้ยร้อยละ 12
ต่อปี วันครบกำหนดอายุของตั๋วสัญญาใช้เงินดังกล่าวคือ วันที่ 2 พฤษภาคม 2546
ซึ่งตั๋วสัญญาใช้เงินนี้ไม่มีหลักทรัพย์ใด ๆ ค้ำประกัน

2.  CTW-Beta ให้ความช่วยเหลือโดยทำการค้ำประกันให้แก่ NCL (เป็นบริษัทย่อยที่ NGL
    ถือหุ้นอยู่ร้อยละ 100) จำนวน 1,701,187 เหรียญนิวซีแลนด์
    สำหรับการชำระเงินค่าบริการตามสัญญา Interconnection Agreement
    ประเภทยกเลิกไม่ได้จนกว่า NCL
    จะชำระค่าบริการเมื่อสัญญาครบกำหนดหรือภายในระยะเวลา 6 เดือน
    แล้วแต่เหตุการณ์ใดจะเกิดก่อน
    ซึ่งรายการดังกล่าวได้รับการอนุมัติจากที่ประชุมคณะกรรมการบริษัทเมื่อวันที่ 4 สิงหาคม 2543
    และได้ส่งหนังสือสารสนเทศให้แก่ตลาดหลักทรัพย์ฯ แล้ว ต่อมาที่ประชุมคณะกรรมการของ
    CTW-Beta ได้อนุมัติให้ขยายระยะเวลาในการค้ำประกันออกไปอีก 1 เดือน
    เป็นครบกำหนดในวันที่ 28 กุมภาพันธ์ 2544 ซึ่งก่อนที่จะครบกำหนด NCL
    ได้ผิดสัญญาไม่สามารถชำระเงินค่าบริการได้ CTW-Beta
    ในฐานะผู้ค้ำประกันจึงต้องชำระค่าบริการแทน NCL จำนวน 500,000 เหรียญนิวซีแลนด์
    ซึ่งจำนวนเงินดังกล่าว ถือว่าเป็นเงินให้กู้ยืมแก่ NCL

3.  CTW-Betaให้ความช่วยเหลือโดยจ่ายเงินทดรองล่วงหน้าให้แก่ Newcall Communication
    Singapore Private Ltd (“NCS”) ซึ่งเป็นบริษัทร่วมที่ NGL ถือหุ้นอยู่ร้อยละ 37.5 และ
    CTW-Beta ถือหุ้นอยู่อีกร้อยละ 5 โดยเป็นการจ่ายเงินมัดจำจำนวน 64,450 เหรียญสหรัฐ
    แก่ธนาคารเอบีเอ็น แอมโร สาขาประเทศสิงคโปร์ ในการออก Letter of Guarantee
    ให้แก่ NCS สำหรับใช้ในการดำเนินธุรกิจ โดยที่ CTW-Beta คิดดอกเบี้ยกับ NCS
    ในอัตราร้อยละ 12 ต่อปี

 ความเห็นกรรมการตรวจสอบ

CTW-Beta ให้ความช่วยเหลือทางการเงินดังกล่าวข้างต้น
มีวัตถุประสงค์เพื่อช่วยเสริมสภาพคล่องทางการเงินแก่กลุ่มบริษัท NGL
ซึ่งมีแนวโน้มการเติบโตทางธุรกิจที่ดีในอนาคต และพิจารณาว่าอัตราดอกเบี้ยที่คิดกับกลุ่มบริษัท NGL
มีความสมเหตุสมผลและบุคคลที่เกี่ยวโยงกันไม่ได้รับผลประโยชน์ใดๆ
จากการเข้าทำรายการดังกล่าว

2.  บริษัทฯ ให้เงินกู้ยืมแก่ NGL

บริษัทฯ ให้เงินกู้ยืมแก่ NGL จำนวน 1,160,000 เหรียญสหรัฐ โดย NGL
ออกตั๋วสัญญาใช้เงินให้แก่บริษัทฯ สามฉบับ จำนวนเงิน 300,000 เหรียญสหรัฐ 700,000
เหรียญสหรัฐฯ และ 160,000 เหรียญสหรัฐฯ อัตราดอกเบี้ยร้อยละ 12 ต่อปี
วันครบกำหนดอายุของตั๋วสัญญาใช้เงินทั้งสามฉบับ คือวันที่ 25 พฤษภาคม 2546 วันที่ 21 สิงหาคม
2546 และวันที่ 24 ตุลาคม 2546 ตามลำดับ ตั๋วสัญญาใช้เงินทั้งสามฉบับไม่มีหลักทรัพย์ใด ๆ
ค้ำประกัน

ความเห็นกรรมการตรวจสอบ

การให้ความช่วยเหลือโดยการให้เงินกู้ยืมดังกล่าว
มีวัตถุประสงค์เพื่อช่วยเสริมสภาพคล่องและเป็นเงินทุนหมุนเวียนในการดำเนินธุรกิจของ NGL
ซึ่งมีแนวโน้มการเติบโตทางธุรกิจที่ดีในอนาคต และพิจารณาว่าอัตราดอกเบี้ยที่คิดกับ NGL
มีความสมเหตุสมผล

3.  บริษัทฯ ค้ำประกันให้แก่ SFO

บริษัทฯ เป็นผู้ค้ำประกันเงินกู้ในวงเงิน 40 ล้านบาทให้แก่ SFO ในการใช้วงเงินกู้ (O/D L/C
T/R และ L/G) จากธนาคารกรุงเทพ จำกัด (มหาชน) ตามหนังสือสัญญาลงวันที่ 8 สิงหาคม
2543 และวันที่ 31 ตุลาคม 2544 ซึ่งวงเงินกู้ดังกล่าว SFO
จะใช้ในการดำเนินธุรกิจและเป็นเงินทุนหมุนเวียน
รายการดังกล่าวได้รับการอนุมัติจากที่ประชุมคณะกรรมการบริษัทเมื่อวันที่ 4 สิงหาคม 2543
และวันที่ 10 กันยายน 2544 และได้ส่งสารสนเทศให้แก่ตลาดหลักทรัพย์ฯ แล้ว

ความเห็นกรรมการตรวจสอบ

การให้ความช่วยเหลือทางการเงินแก่ SFO ดังกล่าว เพื่อให้ SFO
สามารถดำเนินธุรกิจได้อย่างคล่องตัว โดยที่บริษัทฯ เชื่อว่า SFO
มีแนวโน้มการดำเนินธุรกิจที่ดีในอนาคต การช่วยเหลือดังกล่าวนี้ จะช่วยส่งเสริมให้ยอดขายของ
SFO เพิ่มมากขึ้น ซึ่งถือว่าเป็นผลประโยชน์ของบริษัทฯ ด้วย เพราะบริษัทฯ ถือหุ้นใน SFO
อยู่ร้อยละ 59.99

4.  CTW- Beta ให้เงินกู้ยืมแก่บริษัทไทยโปรเฟสชั่นแนล จำกัด (“TPTN”)

CTW- Beta ให้เงินกู้ยืมแก่ TPTN ในรูปของตั๋วสัญญาใช้เงินจำนวน 3 ล้านบาท โดย CTW-Beta
คิดดอกเบี้ยในอัตราร้อยละ 15 ต่อปี และสัญญาจะสิ้นสุดในวันที่ 31 พฤษภาคม 2545

ความเห็นกรรมการตรวจสอบ

TPTN เป็นบริษัทร่วมซึ่งบริษัทฯ ถือหุ้นผ่าน CTW-Beta ในอัตราร้อยละ 30
กรรมการตรวจสอบพิจารณาว่ารายการดังกล่าว เป็นการให้ความช่วยเหลือแก่ TPTN
ในการเสริมสภาพคล่องทางการเงินและอัตราดอกเบี้ยที่คิดกับ TPTN มีความสมเหตุสมผล

3.  รายการรับความช่วยเหลือทางการเงินจากบริษัทแม่และบริษัทที่เกี่ยวข้อง

    1.  Sigma ให้เงินกู้ยืมแก่บริษัทฯ

Sigma ซึ่งเป็นบริษัทที่เกี่ยวข้องได้ให้เงินกู้ยืมระยะสั้นแก่บริษัทฯ จำนวน 6 ล้านเหรียญสหรัฐฯ
โดยมีบริษัทเอเชียแปซิฟิคไวร์แอนด์เคเบิ้ล จำกัด (“APWC”) ซึ่งเป็นบริษัทแม่เป็นผู้ค้ำประกัน โดย
Sigma คิดดอกเบี้ยในอัตราไม่เกินร้อยละ 8 ซึ่งเป็นอัตราที่เท่ากับต้นทุนในการกู้ยืมเงินของ Sigma
ที่ต้องชำระให้แก่สถาบันการเงิน

ความเห็นกรรมการตรวจสอบ

บริษัทฯ
มีความจำเป็นที่ต้องกู้ยืมเงินจากบริษัทที่เกี่ยวข้องโดยมีบริษัทแม่เป็นผู้ค้ำประกันเพื่อใช้เป็นเงินทุนหมุนเวียน
และให้ความช่วยเหลือแก่บริษัทร่วมที่มีปัญหาสภาพคล่องทางการเงิน
เนื่องจากสภาพเศรษฐกิจในปัจจุบัน
บริษัทฯไม่สามารถขอวงเงินกู้ระยะยาวจากสถาบันการเงินภายในประเทศได้
กรรมการตรวจสอบพิจารณาว่า รายการนี้มีความสมเหตุสมผล เนื่องจากความจำเป็นดังกล่าวข้างต้น
และอัตราดอกเบี้ยที่คิดกับบริษัทฯ ไม่ได้สูงกว่าอัตราดอกเบี้ยที่สถาบันการเงินอื่นคิดกับบริษัทฯ
แต่อย่างใด อีกทั้งบริษัทฯ ก็ได้ชำระคืนเงินกู้ดังกล่าวเรียบร้อย เมื่อเดือนพฤศจิกายน 2544

2.  บริษัทแปซิฟิค อิเลคทริคไวร์แอนด์เคเบิ้ล จำกัด (“PEWC”) ให้เงินกู้ยืมแก่บริษัทฯ

PEWC ซึ่งเป็นบริษัทแม่ของบริษัทฯ ให้เงินกู้ในรูปของตั๋วสัญญาใช้เงินแก่บริษัทฯ จำนวน 3
ล้านเหรียญสหรัฐฯ โดยคิดดอกเบี้ยกับบริษัทฯ ในอัตราไม่เกินร้อยละ 8 เป็นระยะเวลา 6 เดือน
ซึ่งได้ครบกำหนดในวันที่
7 กุมภาพันธ์ 2544 หรือเวลาอื่นตามที่ตกลงกันระหว่าง PEWC และบริษัทฯ
ตั๋วสัญญาใช้เงินดังกล่าวไม่มีหลักทรัพย์ใด ๆ
ค้ำประกัน รายการดังกล่าวได้รับการอนุมัติจากที่ประชุมคณะกรรมการบริษัทฯ เมื่อวันที่ 4 สิงหาคม
2543 และได้ส่งหนังสือ
สารสนเทศให้แก่ตลาดหลักทรัพย์ฯ แล้ว

ความเห็นกรรมการตรวจสอบ

บริษัทฯ มีความจำเป็นที่ต้องกู้ยืมเงินจากบริษัทแม่ เพื่อใช้เป็นเงินทุนหมุนเวียน
และให้ความช่วยเหลือทางการเงินแก่บริษัทร่วมที่มีปัญหาสภาพคล่องทางการเงิน
และสภาพเศรษฐกิจในปัจจุบันบริษัทฯ
ไม่สามารถขอวงเงินกู้ระยะยาวจากสถาบันการเงินภายในประเทศได้
กรรมการตรวจสอบพิจารณาว่ารายการนี้มีความสมเหตุสมผล เนื่องจากความจำเป็นดังกล่าวข้างต้น
และอัตราดอกเบี้ยที่บริษัทแม่คิดกับบริษัทฯ ไม่ได้สูงกว่าอัตราดอกเบี้ยที่สถาบันการเงินอื่นคิดกับบริษัทฯ
แต่อย่างใด อีกทั้งบริษัทฯ ได้ชำระคืนเงินกู้ยืมดังกล่าวแล้ว เมื่อเดือนพฤษภาคมและพฤศจิกายน
2544 จำนวน 2 ล้านเหรียญสหรัฐฯ และ 1 ล้านเหรียญสหรัฐฯ ตามลำดับ

4.  รายได้ค้างรับและเงินทดรองจ่ายแก่บริษัทย่อยและบริษัทร่วม

บริษัทฯ ได้คิดค่าใช้จ่ายต่างๆ กับบริษัทย่อยและบริษัทร่วม อาทิเช่น
ค่าที่ปรึกษาด้านการบริหารจัดการ (Management fees) ค่าบริการ ค่าเช่าสำนักงาน
ค่าเช่าโรงงาน เป็นต้น ซึ่งบริษัทฯ ยังมิได้รับชำระ และมีรายการค่าใช้จ่าย ต่าง ๆ ซึ่งบริษัทฯ
ได้ทดรองจ่ายไปก่อนล่วงหน้า อาทิเช่น ค่าไฟฟ้า ค่าใช้จ่ายสาธารณูปโภค เป็นต้น

ความเห็นกรรมการตรวจสอบ

กรรมการตรวจสอบได้พิจารณางบการเงินของบริษัทอย่างสม่ำเสมอและมีข้อสังเกตเกี่ยวกับเงินทดรองจ่ายและลูกหนี้ค้างชำระที่มีระยะเวลานาน
ทั้งนี้มีความเห็นว่าบริษัทย่อยและบริษัทร่วมที่เป็นลูกหนี้ของบริษัทฯ ยังมีปัญหาสภาพคล่องทางการเงิน
เนื่องจากไม่สามารถขอวงเงินจากสถาบันการเงินได้ ซึ่งบริษัทฯ
ยังต้องให้ความช่วยเหลือเพื่อให้บริษัทย่อยและบริษัทร่วมดำรงอยู่รอดได้ อย่างไรก็ตาม
บริษัทย่อยก็ได้มีการทยอยชำระหนี้อย่างสม่ำเสมอ

5.  บริษัทฯ ว่าจ้าง บริษัท ไทยเมทัลโพรเซสซิ่ง จำกัด (“TMP”) หลอมวัตถุดิบ

 บริษัทฯ ได้ว่าจ้าง TMP ซึ่งเป็นบริษัทที่เกี่ยวข้อง (โดยบริษัทถือหุ้นอยู่ใน TMP ร้อยละ 15 และมีกรรมการร่วมกันจำนวน 2 ท่าน) ทำการหลอมวัตถุดิบ(ลวดทองแดง) อย่างต่อเนื่อง โดยไม่มีการทำสัญญาแต่อย่างใด และไม่มีราคาตลาดจากที่อื่นที่สามารถนำมาใช้เปรียบเทียบได้ เนื่องจากราคาว่าจ้างถือเป็นเป็นความลับของบริษัทฯ และในวงการอุตสาหกรรม 

ความเห็นกรรมการตรวจสอบ

รายการระหว่าง TMP กับบริษัทฯ ดังกล่าวข้างต้น เป็นรายการทางการค้าปกติ
โดยเป็นราคาที่ยุติธรรมและ คุ้มค่ากว่าการที่บริษัทฯ
จะลงทุนในเครื่องจักรเพิ่มและดำเนินการหลอมวัตถุดิบเอง

6.  การแข่งขันทางการค้าและรายการซื้อขายสินค้าระหว่างบริษัทฯ กับบริษัทสยามแปซิฟิค
    อิเล็คตริคไวร์แอนด์เคเบิ้ลจำกัด (“SPEWC”)

บริษัทฯ ได้ขายสินค้าให้แก่ SPEWC ซึ่งเป็นบริษัทที่เกี่ยวข้อง โดยมีผู้ถือหุ้นใหญ่ร่วมกัน
รายการดังกล่าวเกิดขึ้นอย่างต่อเนื่อง และเป็นไปตามเงื่อนไขปกติทางการค้า
โดยราคาที่ซื้อขายเป็นราคาที่เหมือนกับการซื้อขายกับบุคคลอื่น นอกจากนี้
ทั้งสองบริษัทยังมีสินค้าบางประเภทที่คล้ายคลึงกัน

ความเห็นกรรมการตรวจสอบ

การผลิตสินค้าเพื่อจัดส่งให้แก่ลูกค้า บางครั้งจะต้องสั่งมาจากผู้ผลิตรายอื่น
เพื่อนำมาจัดส่งให้แก่ลูกค้าให้ได้ตรงตามเวลา
ถึงแม้ว่าทั้งสองบริษัทจะมีสินค้าบางประเภทที่คล้ายคลึงกัน แต่กลุ่มลูกค้าส่วนใหญ่ของบริษัทฯ คือ
รัฐวิสาหกิจ ในขณะที่กลุ่มลูกค้าส่วนใหญ่ของ SPEWC คือภาคเอกชน นอกจากนี้
บริษัทใหญ่ของทั้งสองบริษัท คือ บริษัทแปซิฟิค อิเล็คตริคไวร์แอนด์เคเบิ้ล จำกัด
ได้ให้อำนาจแก่ผู้บริหารทั้งสองบริษัทในการรับผิดชอบ และบริหารบริษัทอย่างเป็นอิสระ
ไม่เกี่ยวข้องกัน
กรรมการตรวจสอบจึงพิจารณาว่ารายการที่เกิดขึ้นนี้เป็นรายการปกติทางการค้าและไม่น่าจะถือว่าเป็นความขัดแย้งทางผลประโยชน์ระหว่างบริษัทฯ
กับ SPEWC

7.  รายการค้างชำระค่าสินค้ากับบริษัทที่เกี่ยวข้อง

บริษัทฯ มียอดค้างชำระค่าสินค้ากับบริษัทที่เกี่ยวข้อง ได้แก่ SPEWC และ TMP เป็นต้น
โดยเป็นยอดค้างชำระค่าหลอมวัตถุดิบกับ TMP และเป็นยอดค้างชำระค่าสินค้าที่ซื้อจาก SPEWC

ความเห็นกรรมการตรวจสอบ

กรรมการตรวจสอบได้พิจารณาว่า รายการค้างชำระดังกล่าวเป็นรายการปกติทางการค้า
เมื่อมีการปิดบัญชีสิ้นงวด แต่ยังไม่ถึงกำหนดที่ต้องชำระ จึงปรากฏยอดค้างชำระดังกล่าวในบัญชี
“เจ้าหนี้การค้า-บริษัทที่เกี่ยวข้อง” อีกทั้ง
เงื่อนไขทางการค้ากับบริษัทที่เกี่ยวข้องดังกล่าวไม่แตกต่างจากเจ้าหนี้การค้าทั่วไป

8.  รายการชำระและค้างชำระค่าลิขสิทธิ์ผลิตสินค้ากับบริษัทที่เกี่ยวข้อง

SFO มียอดชำระและค้างชำระค่าลิขสิทธิ์ผลิตสินค้า(Royalty Fees) กับ บริษัทฟูจิกูระ จำกัด
ซึ่งเป็นบริษัทที่เกี่ยวข้องกัน ตามหนังสือสัญญาลงวันที่ 28 กรกฎาคม 2540 โดย SFO
ต้องจ่ายค่าลิขสิทธิ์ผลิตสินค้าให้แก่ บริษัทฟูจิกูระ จำกัด ในอัตราร้อยละ 1 ของราคาขายสุทธิของ
SFO เป็นระยะเวลา 5 ปี นับจากวันที่ในหนังสือสัญญา

ความเห็นกรรมการตรวจสอบ

กรรมการตรวจสอบได้พิจารณาว่า รายการดังกล่าวเป็นเงื่อนไขปกติทางการค้า และมีการทำสัญญาระหว่างกัน

  จึงเรียนมาเพื่อทราบ

ขอแสดงความนับถือ

[]

[]

  -------------------------- ------------------------------ ------------------------------
  ________________________   ____________________________   ____________________________

  (นายพรวุฒิ สารสิน)            (นายไผท ชาครบัณฑิต)              (นายมิตซูโอะ คิมูระ)

  ประธานกรรมการตรวจสอบ       กรรมการตรวจสอบ                 กรรมการตรวจสอบ
  -------------------------- ------------------------------ ------------------------------